नववर्ष पर सुरक्षा को लेकर बम निरोधी दस्ता स्वैट टीम सतर्क
नववर्षआगमन पर शहर में चारों तरफ खुशी का माहौल है। शहरवासियों की सुरक्षा के मद्देनजर सुरक्षा के विशेष इंतजाम किए गए हैं। पुलिस द्वारा बुधवार की शाम रेलवे स्टेशन, बस स्टैंड आदि सार्वजनिक स्थानों पर गहन चेकिंग अभियान चलाया गया। बम निरोधक दस्ते तथा स्वैट टीम द्वारा शहर के प्रमुख स्थानों पर गश्त की जा रही है तथा चैकिंग की जा रही है। निरीक्षक अत्तर सिंह के नेतृत्व में बम निरोधक दस्ते स्वैट टीम ने शहर के प्रमुख स्थानों नया बस स्टैंड, रेलवे स्टेशन, रेलवे रोड, शीला बाईपास, गोहाना स्टैंड आदि स्थानों पर गश्त की तथा चेकिंग अभियान चलाया गया। इस दौरान संदिग्ध वस्तुओं की गहनता से चेकिंग हुई। पार्किंग स्थल पर खड़े वाहनों को भी चेक किया गया। दोनों टीमों को अगले 24 घंटे निरंतर गश्त पर लगाया गया है।
प्रमुखस्थलों पर रहेगी फोर्स
सभीराजपत्रित अधिकारियों प्रबंधक अफसरों को सुरक्षा से संबंधित विशेष दिशा-निर्देश दिए गए हैं। सभी अधिकारी अपने-अपने इलाके में कानून व्यस्था बनाए रखने के लिए निरंतर प्रभावी गश्त करेंगे। सभी होटलों, रेस्टोरेन्ट, गेस्ट हाउस, धर्मशालाओं अन्य ठहरने के स्थानों की विशेष चेकिंग अभियान जिला पुलिस द्वारा शुरु किया गया है। शहर के प्रमुख स्थानों जैसे बस स्टैंड, रेलवे स्टेशन, डी-पार्क, भिवानी स्टैंड, रेलवे रोड, किला रोड, गांधी कैंप मार्केट, तिलियार झील, एमडी यूनिवर्सिटी, पीजीआई आदि क्षेत्रों में पुलिस की विशेष तैनाती की गई है। भीड़ वाले इलाकों बाजारों में पुलिस पैदल गश्त भी करेगी।
किसी भी प्रकार की स्थिति से निपटने कि लिए जिला पुलिस कंट्रोल रूम में विशेष इंतजाम किए गए हैं। किसी भी अप्रिय घटना से निपटने के लिए अग्निशमन वाहन एंबुलेंस को विशेष रुप से तैयार रखने को कहा गया है। एक विशेष दंगा निरोधक दस्ता भी 24 घंटे तैयार रहेगा।
रात 10 बजे के बाद लाउडस्पीकर बजाने पर कार्रवाई
यातायातपुलिस को पुलिस अधीक्षक शशांक आनंद ने विशेष हिदायत दी है। इसके तहत नववर्ष की पूर्व संध्या पर 31 दिसंबर को शहर में शाम से ही विभिन्न जगहों पर विशेष रुप से नाकाबंदी की जाएगी। जिले की सभी राइडर पीसीआर गश्त पर रहेंगे। नववर्ष पर होने वाले कार्यक्रमों में सर्वोच्च न्यायालय के आदेशानुसार रात्रि 10 बजे से सुबह 6 बजे तक डीजे/ लाउडस्पीकर बजाने नहीं दिया जाएगा।
रेलवे स्टेशन पर पेड़ के ऊपर टंगे हुए बैग की चेकिंग करते हुए कंमाडो पुलिस।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva